Tallinna bussiliinidele nr 1A, 18, 40, 60 ja 67 ning trollibussiliinidele nr 3 ja 6 lisatakse öösel kell 1.00 vastu laupäeva ja pühapäeva täiendav väljumine.    Liinide nr 1A, 18 ja 40 ööbussid väljuvad Postimaja kõrvalt Hobujaama peatusest. Liinide nr 60 ja 67 bussid ning trollibussid alustavad oma öist ringi tavapeatustest, teatas Raepress.    Tallinna abilinnapea Jaanus Mutli sõnul sõidavad bussid ning trollid oma  tavapärasel marsruudil ja peatuvad nõudmisel kõikides liinil olevates peatustes.    Bussides ja trollides kehtivad tavalised sõidupiletid ning kõik sõidusoodustused. Sisenemine ja väljumine toimub esiuksest. Kui nädalavahetustel kella üheni sõitvad bussid ja trollid ennast õigustavad, on võimalik panna ööbussid käima ka teistel suundadel selgitas Mutli.    7. novembrist kuni 6. detsembrini viib Tallinna transpordiamet läbi pilootprojekti, mille käigus pikendatakse reede ööl vastu  laupäeva ja laupäeva ööl vastu pühapäeva enim kasutatavate ühistranspordiliinide tööaegu.    dELFI.E